ຜູ້ນໍາມຽນມາ ຂໍຮ້ອງ ໃຫ້ນາໆຊາດ ຊ່ວຍໃນການ ພັດທະນາ ປະເທດ
ທ່ານ Thein Sein ກ່າວຕໍ່ພວກຜູ້ແທນໃນກອງປະຊຸມວ່າ ມຽນມາຈະສາມາດບັນລຸເປົ້າໝາຍ ໄດ້ຢ່າງສໍາເລັດ ຜົນຫລາຍຂຶ້ນ ຖ້າຫາກວ່າ ໄດ້ຮັບການຊ່ວຍເຫລືອ ຈາກປະຊາຄົມສາກົນ.
ຜູ້ນໍາຂອງມຽນມາ ໄດ້ຊຸກຍູ້ໃຫ້ບັນດາປະເທດທີ່ໃຫ້ທຶນຊ່ວຍ ເຫລືອສາກົນ ຊ່ວຍໃນການພັດທະນາເສດຖະກິດ ທີ່ໄດ້ຮັບ ຄວາມເສຍຫາຍຂອງປະເທດທ່ານ ແລະໃນການປັບປຸງມາດ ຕະຖານຊີວິດການເປັນຢູ່ຂອງປະຊາຊົນທີ່ທຸກຍາກຂອງຕົນ ໃຫ້ດີຂຶ້ນ ໃນຄໍາຖະແຫລວງໃນວັນເສົາມື້ນີ້ ຢູ່ທີ່ກອງປະຊຸມສົນທະນາ ເລື້ອງພັດທະນາ ແລະການຮ່ວມມືຄັ້ງທໍາອິດ ທີ່ຈັດຂຶ້ນຢູ່ ນະຄອນຫລວງດ້ານການປົກຄອງ ເນປີດໍ ປະທານາທິບໍດີ Thein Sein ໄດ້ກ່າວຕໍ່ພວກຜູ້ແທນເຂົ້າຮ່ວມກອງປະຊຸມ ວ່າ ມຽນມາຈະສາມາດບັນລຸເປົ້າໝາຍນັ້ນໄດ້ຢ່າງສໍາເລັດ ຜົນຫລາຍຂຶ້ນ ຖ້າຫາກວ່າ ປະເທດທ່ານໄດ້ຮັບການຊ່ວຍ ເຫລືອຈາກປະຊາຄົມສາກົນ ທ່ານປະທານາທິບໍດີມຽນມາຍັງໄດ້ເອີ່ຍເຖິງບັນຫາຂັດແຍ້ງທາງຊົນເຜົ່າ ທີ່ກຳລັງເກີດຂຶ້ນ ຢູ່ໃນມຽນມາໂດຍໄດ້ກ່າວຕໍ່ພວກຜູ້ແທນເຂົ້າຮ່ວມກອງປະຊຸມວ່າສັນຕິພາບແລະສະເຖຍ ລະພາບແມ່ນໄປຄຽງຄູ່ກັນ ກັບຄວາມກ້າວໜ້າທາງເສດຖະກິດ ລັດຖະບານມຽນມາໄດ້ປະກາດໃນວັນສຸກຜ່ານມາວ່າ ທະຫານຂອງຕົນຈະຍຸດຕິການບຸກ ໂຈມຕີຕໍ່ພວກກະບົດຊົນເຜົ່າກະຈິນ ຢູ່ພາກເໜືອຂອງມຽນມາ ພາຍໃນວັນເສົາມື້ນີ້